Jean-Pierre Papin

Jean-Pierre Papin () — fransuz futbolchisi va futbol murabbiyi. 1963-yil 5-noyabr Bulon-syur-Mer shahrida tugʻilgan.

Klubdagi faoliyati 
U „Jemon“ klubida futbol oʻynay boshladi. Jamoada sakkiz yil oʻtkazgandan soʻng,Papin „Tri-Sent-Leje“ jamoasining oʻyinchisiga aylandi. Bir yil oʻtgach, u „Valencien“ klubi akademiyasiga kirdi.1980-yilda u asosiy jamoa uchun oʻyinlarda ishtirok eta boshladi. Shunga qaramay u 1980/81-yilgi mavsumda atigi bitta oʻyin oʻtkazdi va jamoani tark etib, „Vishi“ jamoasining oʻyinchisiga aylandi. Uch yildan soʻng u „Valencien“ga qaytdi va birinchi mavsumdayoq jamoaning eng yaxshi toʻpurarlaridan biriga aylandi. Keyingi mavsumda u Belgiyaning „Bryugge“ klubiga oʻtdi. Jamoadagi yagona mavsumida u Belgiya kubogini qoʻlga kiritdi.

„Oltin toʻp“ sovrindori (1991). Ketma-ket 5 yil (1988-1992) Fransiya chempionatining eng yaxshi toʻpurari boʻldi. Klublardagi faoliyati davomida 529 ta oʻyinda 256 ta gol urgan.

Terma jamoadagi faoliyati 
Papin Fransiya yoshlar terma jamoasi safida 5 ta oʻyin oʻtkazib 2 gol muallifi boʻlgan. Papin Fransiya milliy terma jamoasi safida 54 ta oʻyin oʻtkazib,30 ta gol urgan.1986-yilgi jahon chempionati va 1992-yilgi Yevropa chempionati ishtirokchisi (bronza medali sovrindori).U xalqaro faoliyatini 1995-yilda yakunlagan.1999-yil 30-mayda Fransiya terma jamoasidan Papinning rasmiy xayrlashuv uchrashuvi ikki oʻyin shaklida boʻlib oʻtdi. Birinchidan „Marsel“ning oʻtmishdagi klub yulduzlariga qarshi hozirgi tarkibi (yulduzlarning 2:0 hisobdagi gʻalabasi) va Fransiya terma jamoasi Papinning doʻstlari jamoasiga qarshi (2:2 durang).

Yutuqlari

Jamoaviy 
"Bryugge"

 Belgiya kubogi sohibi — 1986

„Olimpik Marsel“

 Fransiya chempioni — 1989, 1990,1991,1992
 Fransiya kubogi sohibi — 1989

„Milan“

 Italiya chempioni — 1993,1994
 Italiya Superkubogi sohibi — 1992,1993
 UEFA Chempionlar Ligasi gʻolibi — 1994

„Bavariya“

 UEFA kubogi sohibi — 1996

Fransiya terma jamoasi

 1986-yilgi jahon chempionatining bronza medali sovrindori

Shaxsiy yutuqlar 

 „Oltin to'p“ sohibi (France Football) — 1991
 Fransiyada yilning eng yaxshi futbolchisi — 1989,1991
 Onze Mondial talqini bo'yicha Yevropaning eng yaxshi futbolchisi — 1991
 Fransiyaning Onze Mondial jurnali talqiniga ko'ra Yevropadagi eng yaxshi uchinchi futbolchi — 1989,1990, 1992
 Fransiya chempionatining eng yaxshi to'purari — 1988 (19 gol),1989 (22 gol),1990 (30 gol),1991 (23 gol) va 1992 (27 gol)
 Yevropa kubogi toʻpurari — 1990 (6 gol),1991 (6 gol) va 1992 (7 gol)
 Fransiya kubogining eng yaxshi toʻpurari — 1989 (11 gol), 1991 (7 gol), 1992 (4 gol)
 Golden Foot — 2013 („Futbol afsonalari“ nominatsiyasida)
 FIFA 100 roʻyxatiga kiritilgan
 Xalqaro oʻyinlarda dunyoning eng yaxshi toʻpurari uchun IFFHS mukofoti sovrindori — 1991
 Yevropa musobaqalaridagi eng yaxshi fransuz toʻpurarlaridan biri-Yevrokubok musobaqalarda 56 ta oʻyinda 38 ta gol (1985-1997). Keyinroq rekordni Tyerri Anri yangiladi (1995-yildan beri 138 ta oʻyinda 59 ta gol), biroq Papin har bir oʻyinda oʻrtacha 0,68 ta gol urgan, Anri esa oʻrtacha 0,43 tadan gol urgan.

Manbalar 

FIFA 100
Fransiya futbolchilari
Yashayotgan insonlar
1963-yilda tugʻilganlar
5-noyabrda tugʻilganlar